Lycomedes burmeisteri

Lycomedes burmeisteri er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
En middelsstor (gjerne 25-35 millimeter), kraftig, matt lysbrunlig hornbille. Kroppen er kledt med gulgrå bestøvning og blir derfor ganske matt. Hannene har et båndaktig, oppoverbøyd horn i pannen som danner en klype mot et rett oppstående horn, litt skjeformet midt på fremkanten av pronotum, dette mangler bestøving på forkanten. Hornet i pannen er kløvd i spissen. Hunnen har pronotum grovt og kraftig punktert, men mangler horn, den lyse bestøvninger mnagler gjerne for det meste på pronotum og stripevis på dekkvingene slik at den mørkbrune grunnfargen skinner gjennom.

Levevis 
Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse 
Arten lever i Colombia og Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Lycomedes Brême, 1844
 Lycomedes burmeisteri Waterhouse, 1879

Kilder 
 Dynastidae du monde- sjekkliste over artene 
 Milani, L. (2017) Sinopsi del genere Lycomedes Breme con ridescrizione di Lycomedes ohausi Arrow maschio, descrizione di Lycomedes ohausi Arrow femmina e di una nuova specie dall'Ecuador. Giornale Italiano di Entomologia 14(62):755-774.

Eksterne lenker 
 
 Bilder av Lycomedes burmeisteri
 Bilde av arten (typeeksemplar)

Hornbiller
Dyr formelt beskrevet i 1879
Colombias insekter
Ecuadors insekter
Dyr formelt beskrevet av Charles Owen Waterhouse